A murit "romanticul" César Luis Menotti, fost selecţioner de legendă al Argentinei
Doliu în fotbalul argentinian!
César Luis Menotti, selecţionerul naţionalei Argentinei, câştigătoare a Cupei Mondiale din 1978, a murit la vârsta de 85 de ani, a anunţat duminică Federaţia Argentiniană de Fotbal (AFA).
"Federaţia Argentiniană de Fotbal anunţă cu regret şi cu profundă tristeţe decesul lui Luis César Menotti, director al echipelor naţionale şi fost antrenor campion mondial", a notat AFA în sociial media.
Pe lângă perioada petrecută la naţionala Argentinei, Menotti a antrenat şi FC Barcelona şi Boca Juniors, acumulând o carieră remarcabilă şi lăsând o amprentă de neşters în lumea fotbalului.
César Luis Menotti era supranumit "romanticul".
Cum a descris Menotti Argentina lui Messi
”Secretul acestei echipe este că joacă fotbal și asta mă face fericit pentru că ei respectă istoria.
Uitați-vă la jucători, puteți vedea prietenia dintre ei, atașamentul față de echipa națională”, explica Cesar Luis Menotti (84 de ani) în Clarin, înaintea finalei Campionatului Mondial din 2022.
Urmăriți SPORT.RO și pe Google News